Mooimaaksessie – Elise van Wyk (54): ‘Ek kon nie glo dat dit my gesig is nie’ | SARIE
FOTO: Veronique Mills	10 Julie 2014
Mooimaaksessie – Elise van Wyk (54): ‘Ek kon nie glo dat dit my gesig is nie’	deur Glamour Makeover-mooimaakspan
Elise van Wyk (54) van Bellville in die Wes-Kaap is ’n IT-analis. Haar kinders het vir haar die mooimaaksessie as verjaardaggeskenk gegee en ná dié “lekker bederf” het haar gesin se monde behoorlik oopgehang …
Elise se voor- en ná-foto
Wat sê Elise?
Nie só nie! Dit was nie soseer die klere wat my verras het nie. Ek kon nie glo dat dit my gesig is nie!
Ek gaan beslis meer moeite met my grimering doen – elke dag.
Nogal heelwat meer as wat ek gedink het!
Ek het Elise se donkerblou oë met skakerings van grys beklemtoon. Ek het haar voorkoms met ’n sagte pienk lip en blosser voltooi. Die sagte vroulike voorkoms het haar soos ’n handskoen gepas.
Ek het vir Elise sagte skakerings gekies om haar donker gelaat te beklemtoon. Sy het pragtig gelyk in die wit langbroek met die vuilpienk trui. Sy was gemaklik daarin en dit het by haar persoonlikheid gepas.
Die elegante somersrok het haar ’n jong voorkoms gegee. Die swart rok was ’n wenner, Elise het smeulend en elegant hierin gelyk.
Dit was wonderlik om vir Elise voor die kamera te hê. Sy het in haar vraelys genoem dat sy hou van groot truie en ’n sagte voorkoms en ek dink alles het perfek saamgewerk vir die fotosessie!
Baie dankie mooimaak span… Daai trui hang ook nou in die kas!!